Wikidata Guilhelmus Hondius
Res apud Vicidata repertae:Guilhelmus Hondius: imagoGuilhelmus Hondius: imago
*Nativitas*: 1 Decembris 1598; Haga  
*Obitus*: 1652, 1658; Gedanum  
*Patria*: Nederlandia  

**Officium**

*Munus*: printmaker, cartographus, delineator, pictor, visual artist, copperplate engraver, Pictor librorum  

**Familia**

*Genitores*: Henricvs Hondivs;   

**Guilhelmus Hondius** (*vulgo*: **Willem Hondius**; Hagae anno 1598 fere natus; Gedani anno 1658 fere mortuus) fuit chalcographus, libri editor et delineator Nederlandicus, qui diu in Polonia vixit.

Biographia
----------

Ucrainae universa tabula geographica
Henrici filius, domi laboravit de 1629, cum Sancti Lucae Societatis comes fuit, usque ad 1636. Anno 1632 Hagae Corneliam van den Enden, Martini van den Enden filiam, in matrimonium duxit. Anno 1634 Hagae ecclesiae reformatae decanus factus est. Anno 1636 in Gedanum migravit, sed etiam Hagae cum patre suo laboravit. Anno 1646 iterum aurificis Cracoviensis Andreae Mackensen filiam in matrimonium duxit.

Praecipue tabulas geographicas, historicas et militares cum in Nederlandia tum in Polonia perfecit, etiam effigierum chalcographias, imagines et frontes libri, ut ob Iacobi Cats *Spiegel van den ouden en nieuwen tijd*, effecit. Eius triginta unus delineationes apud Gedani museum conservatae sunt, inter quae effigies calamo perfectae et atramento actae delineationes scaenas populares effigiantes. Clarissimus chalcographus fuit: Antonius de Dyck eo usus est ad suarum picturarum imagines sculpendas.

David Loggan, Stephanus de Praet et Iacobus de Sandrart eius discipuli fuerunt. 

Henrici Lonck effigies

Opera
-----

* *Guilhelmi Hondii effigies a se sculpta*, chalcographia ex Antonio de Dyck, 1650 fere
* *Henrici Lonck effigies', chalcographia, 42 × 29 cm, 1631, apud Museum Civitatis Pernambuci, Fernambuci*
* *Ucrainae tabula geographica*, chalcographia, 1647-1649
* *Theodorici de Waerdenburch effigies*, chalcographia, 42 × 29 cm, 1631, apud Museum Civitatis Pernambuci, Fernambuci
* *Castellum regium Varsoviae*, chalcographia, 1641
* *Ladislai IV Poloniae effigies equestris*, chalcographia, 54,8 × 42,6 cm, 1641, Museum patrium, Cracoviae
* *Basilii Lupu effigies*, chalcographia, 1651

Notae
-----

1. 1 2 3 4 5 6 7 8  Rijksbureau voor Kunsthistorische Documentatie
2. 1 2 3  Nieuw Nederlandsch Biografisch Woordenboek
3. ↑  Biografisch Woordenboek der Nederlanden
4. ↑  Theodorici de Waerdenburch effigies - Communia
5. ↑  Castellum regium Varsoviae - Communia
6. ↑  Ladislai IV Poloniae effigies equestris - Communia
7. ↑  Basilii Lupu effigies - Communia

Bibliographia
-------------

* Hoogeveen (2015). "HONDIUS (Willem)". *Nieuw Nederlandsch Biografisch Woordenboek (NNBW)*
* "Willem Hondius". *Rijksbureau voor Kunsthistorische Documentatie*. 2015
* Abraham Jacob van der Aa; Karel Johan Reinier van Harderwijk;Gilles Dionysius Jacobus Schotel (1867). J.J. van Brederode. ed. *Biografisch Woordenboek der Nederlanden*. **vol.VIII°**. Harlemi. pp. 1042

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Guilhelmum Hondium** spectant. |

* Guilhelmus Hondius in Amstelodami Rijksmuseum **(Nederlandice)**
* Guilhelmus Hondius - Base Joconde **(Francice)**